શીર્ષક: ‘પાછો ના આવીશ, ગે હોવાના કારણે તેઓ તારી હત્યા કરી નાખશે’\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રતીકાત્મક ચિત્રાંકન

હર્ગેઇસાના સાંકડા અને વાંકા-ચૂકા માર્ગો પરથી પસાર થતાં મોહમ્મદને ગરમી અકળાવી રહી હતી. 2019ના ઉનાળાની બપોરનો એ સમય હતો. 

શહેર રોજની જેમ બપોરનું મીઠું ઝોકું લઈ રહ્યું હતું. દુકાનો, ભોજનાલયો અને કચેરીઓ સઘળું બંધ હતું. 

આમ જેમને નજર બચાવીને ઘરની બહાર નીકળવું હતું તેમને માટે આ એકદમ યોગ્ય સમય હતો. 

મોહમદ તેના પુરુષમિત્ર અહમદને છુપાઈને મળવા માટે નીકળ્યા. 

આ કૃત્ય માટે સોમાલીલૅન્ડમાં જેલ અને ક્યારેક તો મૃત્યુદંડની સજાની પણ જોગવાઈ છે. 

હર્ગેઇસા એ આપમેળે પોતાને દેશ તરીકે જાહેર કરનાર સોમાલીલૅન્ડની રાજધાની છે. જે લગભગ 30 વર્ષ અગાઉ સોમાલિયામાંથી અલગ પડ્યો હતો. 

અદાલતો ઇસ્લામિક કાનૂન શરિયતને લાગુ પાડે છે. શરિયત હેઠળ સજાતીયતાને ગુનાહિત કૃત્ય ગણવામાં આવતું હોવાથી સોમાલી એલજીબીટી સમુદાયે તેમની જાતીયતાને છુપાવવી પડે છે. 

તેમને જાહેર થઈ જવાનો ડર સતત સતાવતો હોય છે. બિલકુલ સ્ત્રૈણ લક્ષણો ધરાવતાં મોહમ્મદ માટે અન્યોની જેમ ખુદને એક વિજાતીય વ્યક્તિ તરીકે રજૂ કરવું કઠીન હતું. 

મોહમ્મદ અને અહમદે બંધબારણે તેમને માટે સહજ એવી રોમૅન્ટિક ક્રિયા શરૂ કરી. ત્યાં જ અહમદનાં બહેન અકસ્માતે ઓરડામાં પ્રવેશ્યાં. 

તેમણે બૂમો પાડીને સમગ્ર ઘરને જગાવી દીધું. 

ચાર કે પાંચ વર્ષનો હતો ત્યારે મને મારી જાતીયતા અંગે ગૂંચવણ થઈ

પ્રતીકાત્મક ચિત્રાંકન

ગણતરીની મિનિટોમાં મોહમ્મદ દરવાજાની બહાર હતા અને એક મિત્રના ઘરે જઈને સંતાઈ ગયા, જ્યાં એક શુભચિંતકે તેમને ફોન કરીને જણાવ્યું,“ઘરે પાછો ના આવતો, તેઓ તારી હત્યાની તૈયારી કરી રહ્યાં છે,”

“હું જ્યારે ચાર કે પાંચ વર્ષનો હતો ત્યારે પ્રથમવાર મને ભાન થયું હતું કે મારી જાતીયતા, ઇચ્છા, લૈંગિક પસંદ-નાપસંદ લઈને કંઈક ગૂંચવણ છે,” એમ મોહમદ જણાવે છે. 

તેઓ જ્યારે તરુણવયમાં હતા ત્યારે તેમના મોટા ભાઈઓ અને પુરુષ પિતરાઈઓ સાથે એક ઓરડામાં રહેતા હતા. 

રાતે પથારીમાં સૂતી વખતે તેઓ મજાકમાં છોકરીઓ વિષે ચર્ચા કરતા અને પછી તેમને સૂચક રીતે પૂછતાં,“તો છોકરીના શરીરનું તને કયું અંગ પસંદ છે?”

“તે વખતે મને જણાયુ કે હું અલગ છું“

મોહમ્મદ સાજશણગાર અને શ્રૃંગાર તરફ આકર્ષાયા અને તેઓ તેમના ભાઈઓ કરતાં બહેનો સાથે સમય પસાર કરવાનું વધુ પસંદ કરતા હતા. 

તેઓ ઘણીવાર બહેનોનાં વસ્ત્રો પહેરવાનો પ્રયાસ કરતા અને આમ કરતાં પકડાયાં બાદ તેમનાં માતાને લાગ્યું કે તેમણે કોઈ ઉપાય કરવો પડશે. 

તેમના સૌથી મોટા ભાઈને કુરાનની કેટલીક આયાતો તથા...